Eskualde eta Herri Solidarioen Federazioa

Eskualde eta Herri Solidarioen Federazioa (frantsesez, Régions et Peuples Solidaires, RPS) Frantziako alderdi politiko autonomisten federazioa da, 1994an sortua. Alderdi politiko baten egitura du. Federatutako alderdi politikoak anitzak dira, zentristak eta ezkerrekoak, autonomistak eta independentistak biltzen direlako, baina frantziar estatuko politika zentralisten aurkako jarrerak eta federalismoaren aldeko ideologiak batzen ditu. Gustave Alirol okzitaniarra da federazioaren presidentea.

Alsaziako, Bretainiako, Ipar Euskal Herriko, Ipar Kataluniako, Okzitaniako, Korsikako eta Saboiako ordezkariak ditu.

Eskualde eta Herri Solidarioen Federazioa 1994an jaio zen, Europako hauteskundeetarako Frantziako estaturik gabeko nazioen hainbat ordezkari politikok zerrenda batua osatu zutenean, sinergiak lortzeko. Europako parlamentuan federazioa Berdeak-Europako Aliantza Askearen taldean integratuta dago.

 Helburuak 
 Errepublika federala frantziar estatuan
 Frantziako hizkuntza gutxituen ofizialtasuna, eta Hizkuntza Gutxituen Europako Gutuna Frantziak sinatzea
 Estatutu berezia Ipar Euskal Herriarentzat, Ipar Kataluniarentzat, Bretainiarentzat eta Saboiarentzat (Korsikak dagoeneko badu), eta Okzitania osoa bilduko duen makro-eskualde baten sorrera
 Estatu desberdinen artean zatituta dauden Herriek (Euskal Herria, Katalunia, Okzitania...) batzeko aukera izatea, Europako batasunaren aukerak aprobetxatuz
 Garapen jasangarria eta Ingurumenaren aldeko politikak

 Federazioaren partaideak 

Hauek dira federazioan integratuta dauden alderdi politikoak, nazioaren arabera:

 Herria  Alderdi politikoa  Ideologia Alsazia  25px  Unser Land  Autonomismoa, zentrismoa, alsaziar nazionalismoa Bretainia  25px  Bretainiako Batasun Demokratikoa  Autonomismoa, zentrismoa, bretainiar nazionalismoaIpar Euskal Herria  25px  Euskal Herria Bai  Independentismoa, sozialismoa, euskal abertzaletasuna Eusko Alderdi Jeltzalea  Autonomismoa, zentrismoa, euskal abertzaletasuna  Ipar Katalunia  25px  Oui au Pays Catalan  Autonomismoa, zentrismoa, katalan nazionalismoa Esquerra Republicana de Catalunya  Independentismoa, sozialdemokrazia  Korsika   40px  Femu a Corsica  Autonomismoa, zentrismoa, korsikar nazionalismoa Okzitania  25px  Partit Occitan  Autonomismoa, sozialdemokrazia Saboia  25px   Mouvement Région Savoie  Autonomismoa, zentrismoa Tamazgha   Amazigh Mundu Biltzarra  Gobernuz kanpoko erakundea

Aipatu behar da Ipar Euskal Herriko kasuan Abertzaleen Batasuna eta Eusko Alkartasuna alderdiak (gaur, Euskal Herria Bai koalizioan sartuak) izan zirela federazioaren sortzaileak. Beste hainbeste gertatu da Partitu di a Nazione Corsa alderdiarekin (gaur egun, Femu a Corsica koalizioan integratuta)

 Kanpo estekak 
 webgune ofiziala

Kategoria: Frantziako alderdi politikoak
Kategoria:Frantziako ezkerreko alderdi politikoak